
Informatīvais ziņojums
"Par atļauju Tieslietu ministrijai (t.sk. Tiesu administrācijai) uzņemties papildu saistības un īstenot projektu, piesaistot finansējumu no ārvalstu finanšu instrumenta"

1. Pamatojums informatīvā ziņojuma virzībai

Saskaņā ar Likuma par budžetu un finanšu vadību 24. panta trešo daļu budžeta iestādes var uzņemties valsts budžeta ilgtermiņa saistības, nepārsniedzot saimnieciskā gada valsts budžeta likumā noteiktos valsts budžeta ilgtermiņa saistību maksimāli pieļaujamos apjomus. Budžeta iestādes var uzņemties papildu valsts budžeta ilgtermiņa saistības vienīgi Eiropas Savienības (turpmāk – ES) politikas instrumentu un pārējās ārvalstu finanšu palīdzības līdzfinansētos projektos un pasākumos, ja pieņemts attiecīgs Ministru kabineta lēmums.
Jauniem ES politikas instrumentu un pārējās ārvalstu finanšu palīdzības līdzfinansētiem projektiem, kuru īstenošanas kārtību nenosaka neviens normatīvais akts, finanšu līdzekļus piešķir atbilstoši Ministru kabineta 2012. gada 31. jūlija noteikumu Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem" 34.3. apakšpunktam, pamatojoties uz Ministru kabineta lēmumu par tiesībām uzņemties jaunas valsts budžeta ilgtermiņa saistības. 
Tieslietu ministrija (turpmāk – TM) un TM padotības iestāde Tiesu administrācija (turpmāk – TA) ir izrādījušas iniciatīvu piedalīties ārvalstu finanšu instrumenta finansētā projektu konkursā, iesniedzot projekta iesniegumu un gūstot panākumus.
[bookmark: _Hlk116389736][bookmark: _Hlk112157635][bookmark: _Hlk112927823][bookmark: _Hlk112157677]2022.gada 5.jūlijā tika apstiprināts TM projekts "Stiprināt Latvijas nacionālā Tiesiskās Sadarbības tīkla kapacitātes Eiropas Tiesiskās Sadarbības tīkla ietvaros" (Strengthening the capacity of the Latvian national judicial cooperation network within the EJN) (turpmāk – LVJUCO projekts) un 2022. gada 6. jūlijā tika apstiprināts TA projekts "Atrast advokātu" (Find a lawyer) (turpmāk – FAL projekts), kas tika iesniegti Eiropas Komisijas (turpmāk – EK) finanšu programmas "Tiesiskums 2021-2027"  (turpmāk – programma "Tiesiskums 2021-2027") 2021.-2022. gada darba programmas[footnoteRef:2] ietvaros. [2: https://ec.europa.eu/info/sites/default/files/c_2021_2699_f1_commission_implementing_decision_en_v3_p1_1177590.pdf] 

Ņemot vērā, ka FAL projekta un LVJUCO projekta ieviešana un to īstenošanas rezultāti veicinās tieslietu sistēmas attīstību un piesaistīs papildu finanšu līdzekļus valsts budžetam no ES budžeta, lai atbilstoši Ministru kabineta 2018. gada 17. jūlija noteikumos Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" noteiktajai kārtībai varētu iesniegt pieprasījumu priekšfinansējuma, līdzfinansējuma un finansējuma neattiecināmo izmaksu (pievienotās vērības nodoklis (PVN)) segšanai nodrošināšanai no valsts budžeta līdzekļiem, TM sadarbībā ar TA ir sagatavojusi informatīvo ziņojumu. Uz šī informatīvā ziņojuma pamata Ministru kabinetam nepieciešams pieņemt lēmumu atļaut TM un TA uzņemties valsts budžeta ilgtermiņa saistības un īstenot projektu, kas tiek finansēts no ārvalstu finanšu instrumenta. TM attiecībā uz FAL projektu un LVJUCO projektu apņemas ievērot demarkācijas nosacījumus, izslēdzot dubultfinansējumu.

2. Informācijas par programmu "Tiesiskums 2021-2027"  

[bookmark: _Hlk112157757][bookmark: _Hlk112157784]Programma "Tiesiskums 2021.-2027." izveidota 2021. gada 28. aprīlī ar Eiropas Parlamenta un Padomes 2021. gada 28. aprīļa regulu (ES) 2021/693, ar ko izveido programmu "Tiesiskums" un atceļ regulu (ES) Nr. 1382/2013. Programma "Tiesiskums 2021-2027" izveidota laikposmam no 2021. gada līdz 2027. gadam, un tā ir turpinājums EK 2014.–2020. gada plānošanas perioda programmai "Tiesiskums 2014–2020". Programmas "Tiesiskums 2021-2027" vispārīgais mērķis ir sekmēt tādas Eiropas tiesiskuma telpas turpmāku attīstību, kuras pamatā ir tiesiskums, tostarp tiesu neatkarība un objektivitāte, savstarpēja atzīšana un savstarpēja uzticēšanās un tiesu iestāžu sadarbība, tādējādi stiprinot arī demokrātiju, tiesiskumu un pamattiesību aizsardzību.
Programmas "Tiesiskums 2021-2027" specifiskie mērķi ir:
· veicināt un atbalstīt tiesu iestāžu sadarbību civillietās un krimināllietās un sekmēt tiesiskumu un tiesu neatkarību un objektivitāti, tostarp, atbalstot centienus uzlabot valstu tiesu sistēmu efektivitāti un nolēmumu efektīvu izpildi;
· atbalstīt un veicināt tiesu sistēmas personāla apmācību ar mērķi sekmēt kopīgu juridisko un tieslietu kultūru kā kultūru, kuras pamatā ir tiesiskums, un atbalstīt un veicināt ES juridisko instrumentu konsekventu un efektīvu īstenošanu, kas ir nozīmīgi programmas īstenošanas kontekstā;
· sekmēt efektīvu un nediskriminējošu tiesu iestāžu pieejamību visiem un efektīvu tiesisko aizsardzību, tostarp ar elektroniskiem līdzekļiem (e-Tiesiskums), veicinot efektīvu civilprocesu un kriminālprocesu un sekmējot un atbalstot visu noziegumos cietušo tiesības, kā arī aizdomās turēto un apsūdzēto procesuālās tiesības kriminālprocesā.

Programmas "Tiesiskums 2021-2027" ietvaros izstrādātajiem projektiem jādod ieguldījums attiecīgās problēmas risināšanai ne tikai reģionālajā vai vietējā līmenī, bet visas Eiropas līmenī (European added value).
EK programmas "Tiesiskums 2021-2027" ietvaros plāno piešķirt finansējumu 305 miljonu EUR apmērā, savukārt 2021.–2022. gada darba programmā[footnoteRef:3] paredzēts kopējais finansējums 88 miljonu EUR apmērā. [3: https://ec.europa.eu/info/sites/default/files/c_2021_2699_f1_commission_implementing_decision_en_v3_p1_1177590.pdf] 

[bookmark: _Hlk112240375]Programmas "Tiesiskums 2021-2027" 2021.–2022. gada darba programma atbalsta projektus, kas veido tiesisko sadarbību civillietās un krimināllietās, projektus, kas nodrošina tieslietu profesionāļu apmācības civiltiesībās, krimināltiesībās un pamattiesībās, projektus, kas atbalsta iniciatīvas e-tiesiskuma jomā, nodrošina efektīvu piekļuvi tiesām un veicina noziegumos cietušo tiesības, vienlaikus ievērojot tiesības uz aizstāvību, kas ir cieši saistīti ar programmas vispārējo mērķi.
Darba programmas ietvaros atbalstīto projektu finansēšanas nosacījumi paredz, ka projekta gaitā projektam tiek piešķirts finansējums ne vairāk kā 90 % apmērā no kopējā projektam apstiprinātā finansējuma, savukārt atlikušie 10 % līdzfinansējuma veidā jāsedz projekta ieviesējam. Projektam var tikt piešķirts priekšfinansējums 65% apmērā no EK finansējuma apjoma. Līdz ar to, FAL projekta un LVJUCO projekta ieviesējiem jāspēj priekšfinansēt daļu no EK finansējuma – 35% apmērā, kas tiks saņemta kā noslēguma maksājums pēc projekta noslēguma atskaites apstiprināšanas. Noslēguma maksājums tiks ieskaitīts atpakaļ valsts budžetā. Tāpat arī ir nepieciešams nodrošināt finansējumu neattiecināmo izmaksu (pievienotās vērtības nodokļa (turpmāk – PVN) segšanai.

3. Informācija par FAL projektu

[bookmark: _Hlk112764075]FAL projekts tika iesniegts programmas "Tiesiskums 2021-2027". gada darba programmas projektu konkursā JUST-2022-EJUSTICE[footnoteRef:4], kura mērķis ir veicināt efektīvu un nediskriminējošu pieejamību tiesiskumam, tostarp ar elektroniskiem līdzekļiem (e-tiesiskums), veicinot efektīvus civilprocesus un kriminālprocesus. Projekta vadošais partneris ir TA, projekta sadarbības partneris ir Bulgārijas Tieslietu ministrija. FAL projektu plānots īstenot laika posmā no 2023. gada janvāra līdz 2024. gada decembrim (FAL projekta īstenošanas termiņš ir divi gadi). FAL projekta galvenais mērķis ir veicināt Eiropas e-tiesiskuma stratēģijas[footnoteRef:5] un rīcības plāna[footnoteRef:6] 2019.-2023. gadam uzstādījumu īstenošanu, kas atbalsta Eiropas e‑tiesiskuma portāla e-pakalpojumu pieejamības nodrošināšanu visām ES dalībvalstīm, lai izveidotu efektīvāku tiesu sistēmu un atvieglotu pilsoņu piekļuvi tiesai, izmantojot digitālos līdzekļus.  [4: https://ec.europa.eu/info/funding-tenders/opportunities/portal/screen/opportunities/topic-details/just-2022-ejustice]  [5:  http://publications.europa.eu/resource/cellar/24e80b07-455e-11e9-a8ed-01aa75ed71a1.0006.03/DOC_1]  [6:  https://eur-lex.europa.eu/legal-content/LV/TXT/PDF/?uri=CELEX:52019XG0313(02)&from=EN] 

Projekta apakšmērķis ir atbilstošajā informāciju sistēmā ieviest rīku "Atrast advokātu", kas sekmētu pārrobežu sadarbību tiesvedības procesā.
IKT izmantošana tieslietu telpā piedāvā ievērojamu potenciālu, lai cita starpā uzlabotu tiesu sistēmu efektivitāti un atvieglotu tiesu pieejamību. Efektīva Eiropas tiesiskuma telpa ir atkarīga arī no efektīviem saziņas kanāliem starp dažādu dalībvalstu tiesu iestādēm un citām kompetentajām iestādēm, ar mērķi iedzīvotājiem un uzņēmumiem sniegt iespēju viegli atrast informāciju un īstenot savas tiesības pārrobežu kontekstā, kā arī praktiķiem gūt labumu no jauniem tehnoloģiskiem risinājumiem. 2022.gadā kā viena no prioritātēm programmā "Tiesiskums 2021-2027" ir izvirzīta dalība e-tiesiskuma portālā izvietotajā meklēšanas rīkā "Atrast advokātu". 
FAL projekta sagaidāmie rezultāti:
· [bookmark: _Hlk112835200]papildināta Tiesu informatīvās sistēma un E-lietas koplietošanas risinājumu platforma, lai nodrošinātu aktuālos datus par Latvijas advokātiem un to atspoguļošanu E-tiesiskuma portālā esošajā ES advokātu meklēšanas rīkā;
· veikta esošās situācijas analīze, tajā skaitā par nepieciešamajiem uzlabojumiem Tiesu informatīvajā sistēmā, lai tiktu nodrošināta datu ievade par Latvijas advokātiem; 
· organizētas pieredzes apmaiņas vizītes uz valstīm, kuras jau ir ieviesušas augstāk minēto meklēšanas rīku, kā arī uz projekta partneru dalībvalstīm;
· organizēta informatīvā kampaņa par ieviesto pakalpojumu.
FAL projekta mērķa grupas: sabiedrība kopumā gan Latvijā, gan citās ES dalībvalstīs. 
TA ir atbildīga par FAL projekta īstenošanu, finansēm, atskaišu sagatavošanu un komunikāciju ar šī projekta vadītāju EK. TA ir pietiekoša iepriekšēja pieredze projektu vadībā un īstenošanā. 
[bookmark: _Hlk112836073]FAL projekta kopējās izmaksas ir 449 461 EUR, no kurām 90% jeb 404 515, EUR veido EK finansējums, bet nepieciešamais nacionālais līdzfinansējums ir 10% jeb 44 946 EUR. Savukārt TA kopējās izmaksas ir 212 465 EUR, no kurām 90% jeb 191 219 EUR veido EK finansējums, bet nacionālais līdzfinansējums ir 10% jeb 21 246 EUR. 
[bookmark: _Hlk112764056]Saskaņā ar FAL projekta nosacījumiem EK mēneša laikā pēc projekta līguma parakstīšanas pārskaitīs priekšfinansējumu TA kā projekta vadošajam partnerim 65% apmērā jeb 262 935 EUR no EK finansējuma, savukārt 35% jeb 141 580 EUR tiks pārskaitīti pēc projekta gala atskaites apstiprināšanas. Attiecīgi TA priekšfinansējuma daļa sastāda 124 292 EUR un noslēguma maksājuma daļa 66 927 EUR.
Bulgārijas Tieslietu ministrijas kā FAL projekta partnera daļa budžetā ir 236 996 EUR, no tā 90% jeb 213 296 EUR veido EK finansējums, savukārt nepieciešamais nacionālais līdzfinansējums ir 10% jeb 23 700 EUR. Projekta partneris ir atbildīgs par savas budžeta daļas nacionālā līdzfinansējuma un neattiecināmo izmaksu segšanas nodrošināšanu no konkrētās valsts budžeta līdzekļiem.
Galvenais finansējuma saņēmējs ir TA, kas pēc ES finansējuma saņemšanas veiks tālākās darbības finansējuma pārskaitīšanai FAL projekta partnerim FAL projekta budžetā noteiktajā apjomā.
Saskaņā ar FAL projekta īstenošanas nosacījumiem PVN ir neattiecināmās izmaksas. Līdz ar to FAL projekta īstenošanas laikā pasākumiem, kuriem saskaņā ar Latvijas normatīvo regulējumu ir jāpiemēro PVN likme, papildus ir nepieciešams finansējums neattiecināmo izmaksu (PVN) segšanai – 35 858 EUR. Līdz ar to kopējais plānotais TA budžets, t.sk. neattiecināmo izmaksu (PVN) segšanai ir 248 323 EUR. 
TA nepieciešamais finansējums (EUR) pa finansējuma veidiem un sadalījumā pa gadiem:

	[bookmark: _Hlk105163399]
	2023
	2024
	2025
	KOPĀ

	Ieņēmumi:
	87 573
	36 719
	66 927
	191 219

	Avansa/noslēguma
maksājums
	87 573
	36 719

	66 927

	191 219

	Izdevumi:
	112 165
	203 085
	0
	315 250

	Attiecināmie izdevumi 
(EK līdzfinansējums)
	87 573
	103 646
	0
	191 219

	Attiecināmie izdevumi (nacionālais līdzfinansējums) 
	9 730
	11 516
	0
	21 246

	Attiecināmie izdevumi –
 priekšfinansējums (nacionālais finansējums)
	0
	66 927
	0
	66 927

	Neattiecināmie izdevumi (PVN) (nacionālais finansējums) 
	14 862
	20 996
	0
	35 858

	Priekšfinansējuma (nacionālais finansējums) atmaksa valsts budžetā 
	0
	0
	66 927
	66 927



Ņemot vērā to, ka FAL projekta līguma noslēgšana ar EK vēl nav notikusi (to ir plānots noslēgt līdz 2022.gada decembrim), tabulā norādītās summas sadalījumā pa gadiem ir indikatīvas un var mainīties pēc līguma noslēgšanas. 
FAL projekta īstenošanai nepieciešamo finansējumu (nacionālais līdzfinansējums, priekšfinansējums un finansējums neattiecināmo izdevumu – PVN – segšanai) nepieciešams pārdalīts no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai". Pēc projekta īstenošanas un attiecināmo izmaksu apstiprināšanas EK veiks noslēguma maksājumu TA, kas, savukārt, pārskaitīs atlikušā TA noslēguma maksājuma daļu 66 927 EUR apmērā atmaksai valsts budžetā, tādējādi nodrošinot līdzekļu ieskaitīšanu valsts pamatbudžeta ieņēmumos.

4. Informācija par LVJUCO projektu

LVJUCO projekts tika iesniegts programmas "Tiesiskums 2021-2027". gada darba programmas projektu konkursā JUST-2022-JCOO[footnoteRef:7], kura mērķis ir veicināt un atbalstīt tiesu sadarbību civillietās un krimināllietās, kā arī veicināt tiesiskumu, neatkarību un objektivitāti tiesu sistēmās, tostarp atbalstot centienus uzlabot valsts iestāžu efektivitāti tieslietu sistēmas un efektīvu lēmumu izpildi. Projekta iesniedzējs un vadošais partneris ir TM. Kā asociētie partneri bez finansējuma projektā piedalās Juridiskās palīdzības administrācija, Latvijas Zvērinātu notāru padome, Latvijas Zvērinātu tiesu izpildītāju padome, Sertificētu mediatoru padome, Uzturlīdzekļu garantijas fonda administrācija. LVJUCO plānots īstenot no 2023. gada janvāra līdz 2024. gada jūnijam (LVJUCO projekta īstenošanas termiņš ir 18 mēneši). LVJUCO projekta galvenais mērķis ir stiprināt un veicināt Latvijas nacionālā tiesiskās sadarbības tīkla (turpmāk – LJN tīkls) kapacitāti, tādējādi palielinot nacionālo ieguldījumu Eiropas tiesiskās sadarbības tīkla darbībā (turpmāk – EJN tīkls) un tādējādi stiprinot EJN tīkla spējas un atpazīstamību kopumā. [7:  https://ec.europa.eu/info/funding-tenders/opportunities/portal/screen/opportunities/topic-details/just-2022-jcoo] 

Analizējot esošo situāciju, TM secināja, ka LJN tīkla darbībā ir vairāki trūkumi, t.sk.:
· LJN tīklā iesaistītā personāla zināšanu trūkums par saviem uzdevumiem tajā vai par tīklu kopumā;
· LJN tīklā iesaistītā personāla zināšanu trūkums par sadarbības veidošanas kārtību, t.sk. par citu LJN tīkla darbībā iesaistīto pušu kompetencēm;
· sabiedrības nepietiekamās zināšanas par LJN tīklu kā tādu un līdz ar to sabiedrības nespēja lūgt atbilstošu palīdzību un izprast LJN tīkla funkcijas un priekšrocības;
· EJN tīkla dalībnieku Latvijā nepietiekama sadarbība un slikta izpratne par LJN tīkla kopīgo mērķi un misiju.
Lai nodrošinātu identificēto trūkumu novēršanu LVJUCO projekta ietvaros tiek plānotas divu aktivitāšu grupas: 
· aktivitātes, lai stiprinātu LJN tīkla spējas;
· aktivitātes, lai uzlabotu sabiedrības zināšanas par LJN tīklu un veicinātu LJN tīkla atpazīstamību.
LVJUCO projekta sagaidāmie rezultāti: 
· organizēts projekta atklāšanas un noslēguma pasākums;
· formālo un neformālo sanāksmju laikā uzlabotas LJN tīkla esošo partneru un piesaistīto partneru zināšanas par tīkla darbību un partneru funkcijām tajā;
· izveidoti informatīvie materiāli (audio, video) par dažādiem juridiskiem jautājumiem ar pārrobežu aspektu (valsts nodrošinātā juridiskā palīdzība, mantojums, šķiršanās, uzturlīdzekli, bērnu tiesību jautājumi u.c.), par kuriem LJN tīkla partneri var sniegt atbilstošu palīdzību;
· nodrošināta izveidoto informatīvo materiālu izplatīšana sabiedrībā un profesionāļu vidū.
LVJUCO projekta mērķa grupas: iestādes, kas šobrīd ir iesaistītas LJN tīkla darbībā vai varētu tikt iesaistītas tīkla darbībā, sabiedrības daļa, kurai ir nepieciešams vai varētu būt nepieciešams atbalsts pārrobežu juridisko jautājumu risināšanā.
TM ir atbildīga par LVJUCO projekta īstenošanu, finansēm, atskaišu sagatavošanu un komunikāciju ar šī projekta vadītāju EK. TM ir pietiekoša iepriekšēja pieredze projektu vadībā un īstenošanā. 
LVJUCO projekta kopējās izmaksas ir 158 610 EUR, no kurām 90% jeb 142 749 EUR veido EK finansējums, bet nepieciešamais nacionālais līdzfinansējums ir 10% jeb 15 861 EUR. TM ir vienīgais projekta partneris ar finansējumu.
[bookmark: _Hlk112927519]Saskaņā ar LVJUCO projekta nosacījumiem EK mēneša laikā pēc projekta līguma parakstīšanas pārskaitīs priekšfinansējumu TM kā projekta vadošajam partnerim 65% apmērā jeb 92 787 EUR no EK finansējuma, savukārt 35% jeb 49 962 EUR tiks pārskaitīti pēc projekta gala atskaites apstiprināšanas. 
[bookmark: _Hlk112927428]Saskaņā ar LVJUCO projekta īstenošanas nosacījumiem PVN ir neattiecināmās izmaksas. Līdz ar to LVJUCO projekta īstenošanas laikā pasākumiem, kuriem saskaņā ar Latvijas normatīvo regulējumu ir jāpiemēro PVN likme, papildus ir nepieciešams finansējums neattiecināmo izmaksu (PVN) segšanai – 26 042 EUR. Līdz ar to kopējais plānotais TM budžets, t.sk. neattiecināmo izmaksu (PVN) segšanai ir 184 652 EUR. 
TM nepieciešamais finansējums (EUR) pa finansējuma veidiem un sadalījumā pa gadiem:

	
	2022
	2023
	2024
	KOPĀ

	Ieņēmumi:
	92 787
	0
	49 962
	142 749

	Avansa/noslēguma
maksājums
	92 787
	0
	49 962
	142 749

	Izdevumi:
	0
	48 270
	186 344
	234 614

	Attiecināmie izdevumi 
(EK līdzfinansējums)
	0
	39 506
	103 243
	142 749

	Attiecināmie izdevumi (nacionālais līdzfinansējums) 
	0
	4 390
	11 471
	15 861

	Attiecināmie izdevumi –
 priekšfinansējums (nacionālais finansējums)
	0
	0
	49 962
	49 962

	Neattiecināmie izdevumi (PVN) (nacionālais finansējums) 
	0
	4 374
	21 668
	26 042

	Priekšfinansējuma (nacionālais finansējums) atmaksa valsts budžetā 
	0
	0
	49 962
	49 962



Ņemot vērā to, ka LVJUCO projekta līguma noslēgšana ar EK vēl nav notikusi (to ir plānots noslēgt līdz 2022.gada decembrim), tabulā norādītās summas sadalījumā pa gadiem ir indikatīvas un var mainīties pēc līguma noslēgšanas. 
LVJUCO projekta īstenošanai nepieciešamo finansējumu (nacionālais līdzfinansējums, priekšfinansējums un finansējums neattiecināmo izdevumu – PVN – segšanai) nepieciešams pārdalīts no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai". Pēc projekta īstenošanas un attiecināmo izmaksu apstiprināšanas EK veiks noslēguma maksājumu TM, kas, savukārt, pārskaitīs noslēguma maksājuma 49 962 EUR apmērā atmaksai valsts budžetā, tādējādi nodrošinot līdzekļu ieskaitīšanu valsts pamatbudžeta ieņēmumos.

5. Turpmākā rīcība

Tā kā dalība finanšu instrumentu projektos ir vērtīgs instruments ne tikai konkrētās, projektā iesaistītās institūcijas, bet arī visas nozares attīstībai, iegūstot jaunu pieredzi, zināšanas un starptautiskus kontaktus, lai nodrošinātu sekmīgu projektu aktivitāšu īstenošanu, nepieciešami šādi Ministru kabineta lēmumi: 
[bookmark: _Hlk112927852]1) atļaut TM uzņemties ilgtermiņa saistības LVJUCO projekta īstenošanai programmas "Tiesiskums 2021-2027" ietvaros; 
2) atļaut TM (TA) uzņemties ilgtermiņa saistības FAL projekta īstenošanai programmas "Tiesiskums 2021-2027" ietvaros; 
3) LVJUCO projekta un FAL projekta ieviešanai nepieciešamo finansējumu (līdzfinansējumu, priekšfinansējumu, kā arī finansējumu neattiecināmo izmaksu (PVN) segšanai) pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai"; 
4) TM normatīvajos aktos noteiktā kārtībā sagatavot un iesniegt Finanšu ministrijā priekšlikumus apropriācijas palielināšanai atbilstoši 1. un 2.punktam; 
5) TM pēc īstenoto projektu noslēguma maksājuma saņemšanas nodrošināt līdzekļu ieskaitīšanu valsts pamatbudžeta ieņēmumos


Ministru prezidenta biedrs,
tieslietu ministrs	Jānis Bordāns


Dorožko 67036848 
Dmitrijs.Dorozko@tm.gov.lv
Karlsone-Djomkina 26458289

